EL
5.12.2022
Επίσημη Εφημερίδα της Ευρωπαϊκής Ένωσης
C 463/29
Διατακτικό Το Γενικό Δικαστήριο αποφασίζει: 1) Παρέλκει η έκδοση απόφασης επί του αιτήματος ακύρωσης της απόφασης A(2019) 8551 C (D 300153 του Ευρωπαϊκού Κοινοβουλίου, της 15ης Ιανουαρίου 2021, στο μέτρο που το όργανο αυτό αρνήθηκε την παροχή πρόσβασης στην τελική έκθεση ελέγχου της Επιτροπής, της 29ης Νοεμβρίου 2019, με αριθμό ARES (2019) 7370050, η οποία αφορούσε τον έλεγχο της λειτουργίας των υφιστάμενων συστημάτων διαχείρισης και ελέγχου στην Τσεχική Δημοκρατία για την αποφυγή συγκρούσεων συμφερόντων.
2) Απορρίπτει την προσφυγή κατά τα λοιπά..
3) Η Agrofert a.s. φέρει τα δικαστικά έξοδά της καθώς και τα έξοδα στα οποία υποβλήθηκε το Κοινοβούλιο.
4) Η Ευρωπαϊκή Επιτροπή φέρει τα δικαστικά έξοδά της.
(1)
EE C 206 της 31.5.2021.
Απόφαση του Γενικού Δικαστηρίου της 12ης Οκτωβρίου 2022 — Shopify κατά EUIPO — Rossi κ.λπ.
(Shoppi) (Υπόθεση T-222/21) (1) {Σήμα της Ευρωπαϊκής Ένωσης – Διαδικασία για την κήρυξη ακυρότητας – Εικονιστικό σήμα της Ευρωπαϊκής Ένωσης Shoppi – Προγενέστερο λεκτικό σήμα της Ευρωπαϊκής Ένωσης SHOPIFY – Σχετικός λόγος απαραδέκτου – Απουσία κινδύνου συγχύσεως – Άρθρο 8, παράγραφος 1, στοιχείο β', και άρθρο 53, παράγραφος 1, στοιχείο α', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β', και άρθρο 60, παράγραφος 1, στοιχείο α', του κανονισμού (ΕΕ) 2017/1001] – Έλλειψη ενισχυμένου διακριτικού χαρακτήρα του προγενέστερου σήματος – Συμφωνία αποχώρησης του Ηνωμένου Βασιλείου από την Ένωση και την Ευρατόμ (Brexit)} (2022/C 463/39) Γλώσσα διαδικασίας: η αγγλική Διάδικοι Προσφεύγουσα: Shopify Inc. (Οτάβα, Οντάριο, Καναδάς) (εκπρόσωποι: S. Völker και M. Pemsel, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: V. Ruzek) Λοιποί διάδικοι ενώπιον του τμήματος προσφυγών του EUIPO, παρεμβαίνοντες ενώπιον του Γενικού Δικαστηρίου: Massimo Carlo Alberto Rossi (Fiano, Ιταλία), Salvatore Vacante (Βερολίνο, Γερμανία), Shoppi Ltd (Λονδίνο, Ηνωμένο Βασίλειο) (εκπρόσωποι: V. Roth και A. Hogertz, δικηγόροι) Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση της απόφασης του δεύτερου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 18ης Φεβρουαρίου 2021 (υπόθεση R 785/2020-2).
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει την Shopify Inc. στα δικαστικά έξοδα.
(1)
ΕΕ C 228 της 14.6.2021.